钦定古今图书集成/明伦汇编/人事典/第022卷 > 《本草纲目》 > 《秋石释名》
## 钦定古今图书集成/明伦汇编/人事典/第022卷 > 《本草纲目》 > 《秋石释名》

李时珍曰：《淮南子》：“丹成，号曰秋石”，言其色白质坚也。
近人以人中白炼成白质，亦名秋石，言其亦出于精
气之馀也。再加升打，其精致者，谓之秋冰，此盖仿海
水煎盐之义。方士亦以盐入炉火煆成伪者，宜辨之。
陈嘉谟曰：“秋石须秋月。取童子溺，每缸入石膏末七
钱，桑条搅澄定，倾去清液，如此二、三次，乃入秋露水”
一桶搅澄，如此数次，滓秽涤净，咸味减除，以重纸铺
灰上晒干，完全取起，轻清在上者为“秋石，重浊在下
者刮去。”古人立名，实本此意。男用女童溺，女用男童
溺，亦一阴一阳之道也。世医不取秋时杂收人溺，但
以皂荚水澄晒为阴，炼煆为阳，炼尽失于道，何合于
名？谋利败人，安能应病？况经火炼性，却变温耶。